**Az olasz F.LLi ZANZI s.s. faiskola laposbarack oltvány választéka 2024. tavaszra**

***Érdeklődés esetén a Palesits Faiskolai Kft. ad árajánlatot az oltványokra! A behozatalt fajtánként 100 db feletti tételeknél tudjuk megoldani, házi kertekbe 1-2 oltványt nem tudunk behozni! Néhány új fajtánál meghatározzák a minimálisan vehető mennyiséget, db-ban, vagy ha-ban. Nem adhatnak ki kevesebb mennyiséget. Ugyanígy ragaszkodhatnak a közvetlen vevőnek történő kiszámlázáshoz is. Az oltványokat be tudjuk ezen a módon is hozni, de az EKÁER- ügyintézést a vevőknek egyénileg kell intézni, az oltványok árát előre el kell utalni az olasz faiskolának.***

|  |  |  |
| --- | --- | --- |
|  | **Érési idő** | **alanyok** |
| **lapos barackok 2023/2024** | **Emilia Romagna (I)** | **GF677** | **Garnem** |
| Zumba-cov | 05.jún | + |   |
| **Samantha-cov** | 10.jún | + |   |
| **Platifirst** | 25.jún |   | + |
| **Platibelle** | 15.júl | + | + |
| **Platifun** | 20.júl |   | + |
| *Boa 39x lapos nektarin* | 20.júl | + |   |
| Pasionata-cov | 25.júl | + |   |
| Filoe | 10.aug |   | + |
| **Sauzee 660** | 15.aug |   | + |
| **Sauzee669** | 15.szept |   | + |

**FAJTALEÍRÁSOK:**

**SamanthaR** Nemesítő: PSB Produccion Vegetal (E), védett fajta. Vásárlás esetén, minimális mennyiséget írnak elő!

Bőtermő, erős növekedésű, félig nyitott koronával. Virágzása korai, bőséges. Érése nagyon korai, a Redhaven előtt 22 nappal érik. Gyümölcse lapos, intenzív piros, A-AA mérettel. Repedés ellenálló, ráadásul a magja sem reped! Húsa fehér, kevés, nagyon jó ízű, kevés savval.

**PlatifirstR** A francia CEP Innovation fajtája.

Fehér húsú laposbarack, amely a Redhaven után 3 nappal érik. Fája erős növekedésű, normál koronát nevel. Bőven és megbízhatóan terem. Gyümölcse kerek, szimmetrikus. Alapszínén 90% csillogó piros fedőszín borítja. Sav- cukor aránya nagyon jó, mérete: A-AA. Átlag tömege: 170 g. Nem érzékeny a nyomódásra, húsbarnulásra.

**PlatibelleR** A francia CEP Innovation fajtája.

Fehér húsú laposbarack, amely a Redhaven után 3 nappal érik. Fája erős növekedésű, normál koronát nevel. Bőven és megbízhatóan terem. Gyümölcse kerek, szimmetrikus. Alapszínén 90% csillogó piros fedőszín borítja. Sav- cukor aránya, hús szilárdsága kiváló. Mérete: A-AA. Átlag tömege: 170 g. A fajta nem repedékeny, a húsbarnulásra sem érzékeny.

**PlatifunR** A francia CEP Innovation fajtája.

Fehér húsú lapos barack, amely a Redhaven után 8 nappal érik. Fája erős növekedésű, normál, kissé felálló koronát nevel. Bőven és megbízhatóan terem. Gyümölcse kerek, világoszöld alapszínét 90% csillogó piros fedőszín borítja. Íze nagyon édes. Kemény fehér húsú. Mérete: A-AA, átlag tömege: 180 g. Bőven és megbízhatóan terem.

**SauzeeR 660** Nemesítő: Zaiger Genetics (USA), Licence-adó: IPS (F)

Fehér húsú lapos barack, melynek érési ideje a Redhaven után 33 nappal van. Fája erős növekedésű, standard habitusú. Gyümölcsei szimmetrikusak, lapítottak, nagyméretűek. Fehér alapszínén 90% világos piros fedőszín borítottsággal. Íze jó, gazdag aromával, húsa kemény és leves. Húsállománya miatt könnyen szüretelhető, manipulálható, szállítható. Bőven és megbízhatóan terem ez a megjelenésében is feltűnő fajta.

**SauzeeR 699** Nemesítő: Zaiger Genetics (USA), Licence-adó: IPS (F)

Fehér húsú lapos barack, melynek érési ideje a Redhaven után 63 nappal van. Igen kései! Fája közép- erős növekedésű, standard habitusú. Gyümölcsei szimmetrikusak, lapítottak, nagyméretűek. Fehér alapszínén 70% világos piros fedőszín borítottsággal. jó, gazdag aromával, húsa kemény és leves. Húsállománya miatt könnyen szüretelhető, manipulálható, szállítható. Bőven és megbízhatóan terem ez a megjelenésében is feltűnő kései fajta. Kiválóan feldolgozható!

**Őszibarack alany:**

**GF 677 mandulabarack hibrid**

Francia mandulabarack hibrid. A rá oltott fajták igen erős növekedésűek, nagyon jó termőképességűek. Jól tűri a meszes, száraz talajokat is, nem érzékeny az újratelepítési betegségekre, rezisztens a fonálférgekkel szemben. A dél-magyarországi és közép-dunántúli termőhelyek bevált alanya.

**Garnem mandulabarack hibrid**

A merisztéma mandulabarack alanyok minden jó tulajdonságával rendelkezik és faiskolai szempontból külön kiemelendő sötétvörös levélszíne, amivel a szemzés utáni vadalásokat nagyon megkönnyíti. A GF677 alanynál növekedési erélye egy kicsit gyengébb, az affinitása az őszibarackokkal és a mandulákkal kiváló, a rá szemzett oltványok erős növekedésűek és korán termőre fordulnak. Ha nincs elég GF677 alany, ezzel az alannyal helyettesíthető.